**Csongrád Város Polgármesterétől**  **M**

Száma: Fjl/418-3/2021.

Témafelelős: Forgó M.

**ELŐTERJESZTÉS**

**Csongrád Városi Önkormányzat képviselő testület**

 **2021. november 25-i ülésére**

Tárgy: A Hódmezővásárhelyi Tankerületi Központ kérelme vagyonkezelői jog alapítására

Tisztelt Képviselő testület!

Az önkormányzat a 2013. január 28. napján kelt vagyonkezelési szerződést kötött a Hódmezővásárhelyi Tankerületi Központ jogelődjével, a Klebelsberg Intézményfenntartó központtal a csongrádi alapfokú oktatási intézmények ingó és ingatlan vagyonának vagyonkezelésbe adásáról. E szerződés nem rendelkezett a vagyonkezelői jog ingatlan-nyilvántartásba történő bejegyzéséről.

A Hódmezővásárhelyi Tankerületi Központ megkereséssel élt az önkormányzatunk felé, melyben a fenti hiány pótlását kezdeményezte. Jelen előterjesztés mellékletét képező szerződés aláírásával a vagyonkezelői jog bejegyzést nyerne a Hódmezővásárhelyi Tankerületi Központ javára.

A hivatkozott szerződés rendelkezései mindenben megfelelnek a nemzeti köznevelésről szóló törvény rendelkezéseinek, továbbá az ingatlan-nyilvántartásról szóló törvény előírásainak, ezáltal lehetővé válik az érintett 9 db ingatlan tekintetében a vagyonkezelői jog ingatlan-nyilvántartási bejegyzése.

Az érintett ingatlanok az alábbiak:

* Csongrád, belterület **195 hrsz**-ú**,** 4387 m2 területű, kivett általános iskola, 6640 Csongrád, Szentháromság tér 14. szám,
* Csongrád, belterület **3265 hrsz**-ú, 8263 m2 területű, kivett általános iskola, 6640 Csongrád, Széchenyi út 29. szám,
* Csongrád, belterület **1605 hrsz**-ú, 4853 m2 területű, kivett általános iskola 7/8-ad tulajdoni hányada, 6640 Csongrád, Piroska János tér 3. szám, (a fennmaradó 1/8-ad eszmei hányad a Szent József Plébánia tulajdonában áll)
* Csongrád, belterület **1607 hrsz**-ú, 491 m2 területű, kivett beépítetlen terület, 6640 Csongrád, Bercsényi Miklós u. 1. szám,
* Csongrád, belterület **10070 hrsz**-ú, 6466 m2 területű, kivett általános iskola, óvoda, idősek klubja megnevezésű ingatlan iskola által elfoglalt 4381/6466-od tulajdoni hányada, 6648 Csongrád, Bokros utca 29. szám,
* Csongrád, belterület **10047 hrsz**-ú, 2199 m2 területű, kivett sporttelep,
* Csongrád, belterület **5278 hrsz**-ú, 1597 m2 területű, kivett kollégium, 6640 Csongrád, Szent György u. 1. szám,
* Csongrád, belterület **5405 hrsz**-ú, 468 m2 területű, kivett lakóház udvar, 6640 Csongrád, Gr. Apponyi Albert u. 2. szám,
* Csongrád, belterület **5408 hrsz**-ú, 3262 m2 területű, kivett középiskola, 6640 Csongrád, Kossuth tér 1. szám.

Kérem a képviselő testületet az előterjesztés megtárgyalására és a határozati javaslat elfogadására.

**HATÁROZATI JAVAVASLAT**

Csongrád Városi Önkormányzat képviselő testülete megtárgyalta „A Hódmezővásárhelyi Tankerületi Központ kérelme vagyonkezelői jog alapítására” tárgyú előterjesztést, és az alábbi döntést hozza:

A Képviselő testület az előterjesztés mellékletét képező vagyonkezelési szerződést elfogadja, felhatalmazza a polgármestert a szerződés aláírására.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester

3. Fejlesztési és Üzemeltetési Iroda és általa

4. Hódmezővásárhelyi Tankerületi Központ

Csongrád, 2021. november 18.

 Bedő Tamás

 polgármester

**VAGYONKEZELÉSI SZERZŐDÉS**

amely létrejött egyrészről

**Csongrád Városi Önkormányzat**

székhelye: 6640. Csongrád, Kossuth tér 7.

Képviseli: Bedő Tamás polgármester

törzsszáma: 15726896

adóigazgatási azonosító száma: 15726896-2-06

bankszámlaszáma: 11735050-15354721

KSH statisztikai számjele: 15726689-8411-321-06

mint átadó (továbbiakban: Önkormányzat), valamint

**Hódmezővásárhelyi Tankerületi Központ**

Székhelye: 6800 Hódmezővásárhely, Andrássy út 28.

képviseli: Miklós Anikó tankerületi igazgató

adóigazgatási azonosító száma: 15835169-2-06

Előirányzat- felhasználási keretszámla száma: 10028007- 00336781- 00000000

ÁHT azonosítója: 361439

KSH statisztikai számjele: 15835169-8412-312-06

mint átvevő( továbbiakban: Átvevő)

(a továbbiakban együttesen: Felek) között alulírott helyen és napon a következő feltételekkel:

1. **ELŐZMÉNYEK**

„A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1. napjától az állam gondoskodik – az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével – köznevelési alapfeladatok ellátásáról. A Kormány a 2016. december 31- ig hatályos, a Klebelsberg Intézményfenntartó Központról szóló 202/2012. (VII.27.) Korm. rendelet 3.§ (1) bekezdés c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények intézményfenntartói jogai és kötelezettségei gyakorlása 2013. január 1- jei hatállyal a Klebelsberg Intézményfenntartó Központot (a továbbiakban: KLIK) jelölte ki. A 202/2012. (VII.27.) Korm. rendelet 2017. január 1- én hatályát vesztette.

Az Nkt. – 2016. december 31- ig hatályos – 74. § (4) bekezdése alapján a 3000 főt meghaladó lakosságszámú települési önkormányzat gondoskodik – a szakképző iskola kivételével – az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről.

A működtetés keretében az Önkormányzat a KLIK-kel 2013. január 15- én kötött használati szerződés alapján ellátja a nemzeti köznevelésről szóló 201. évi CXC. törvény végrehajtásáról szóló 229/2012. (VIII.28.) Korm. rendelet 8. mellékletében meghatározott működtetési feladatokat.

Az állami köznevelési feladat ellátásban fenntartóként részt vevő szervekről, valamint a Klebelsberg Központról szóló 134/2016. (VI.10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK- ből a területi szervei 2017. január 1- ével kiváltak, és a Korm. rendeletben meghatározott tankerületi központba olvadnak be, a KLIK központi szerve 2017. január- 1-től Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1- től a KLIK jogutódja az Átvevő Tankerületi Központ.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra a tankerületi központot ingyenes vagyonkezelői jog illeti meg mindaddig, amíg a köznevelési feladat a tankerületi központ részéről történő ellátása az adott ingatlanban meg nem szűnik.

Az Nkt. ))/G.§ (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §- ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1- től illetik meg, illetve terhelik.

Az Nkt. 99/H. § (1) bekezdése szerint 2016. december 31- én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyonértékű jog (a továbbiakban: vagyon) leltár szerint 2017. január 1- én a területileg illetékes tankerületi központ ingyenes vagyonkezelésébe került.

A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

Felek az Nkt. 99/H. § (3) bekezdése alapján egyidejűleg átadás- átvételi megállapodást kötnek, melyben meghatározzák az Átvevő ingyenes vagyonkezelésébe kerülő ingó és ingatlan vagyonelemek körét.

A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg:

1. **A SZERZŐDÉS TÁRGYA**
2. Csongrád Városi Önkormányzat kizárólagos tulajdonát képező, a Hódmezővásárhelyi Tankerületi Központ által fenntartott köznevelési intézmények:
* **Csongrád, belterület 195 hrsz alatt nyilvántartott 4387 m2 területű, kivett általános** **iskola megnevezésű, közigazgatásilag 6640 Csongrád, Szentháromság tér 14. szám,**
* **Csongrád, belterület 3265 hrsz alatt nyilvántartott 8263 m2 területű, kivett általános iskola megnevezésű, közigazgatásilag 6640 Csongrád, Széchenyi út 29. szám,**
* **Csongrád, belterület 1605 hrsz alatt nyilvántartott 4853 m2 területű, kivett általános iskola megnevezésű, közigazgatásilag 6640 Csongrád, Piroska János tér 3. szám alatti ingatlan önkormányzat nevén álló 7/8-ad tulajdoni hányada,**
* **Csongrád, belterület 1607 hrsz alatt nyilvántartott 491 m2 területű, kivett beépítetlen terület megnevezésű, közigazgatásilag 6640 Csongrád, Bercsényi Miklós u. 1. szám,**
* **Csongrád, belterület 10070 hrsz alatt nyilvántartott 6466 m2 területű, kivett általános iskola, óvoda, idősek klubja megnevezésű, közigazgatásilag 6648 Csongrád, Bokros utca 29. szám alatt található ingatlan iskola által elfoglalt 4381/6466-od tulajdoni hányada,**
* **Csongrád, belterület 10047 hrsz alatt nyilvántartott, 2199 m2 területű, kivett sporttelep megnevezésű ingatlan,**
* **Csongrád, belterület 5278 hrsz alatt nyilvántartott 1597 m2 területű, kivett kollégium megnevezésű, közigazgatásilag 6640 Csongrád, Szent György u. 1. szám,**
* **Csongrád, belterület 5405 hrsz alatt nyilvántartott, 468 m2 területű, kivett lakóház udvar megnevezésű, közigazgatásilag 6640 Csongrád, Gr. Apponyi Albert u. 2. szám,**
* **Csongrád, belterület 5408 hrsz alatt nyilvántartott 3262 m2 területű, kivett középiskola megnevezésű, közigazgatásilag 6640 Csongrád, Kossuth tér 1. szám alatt található ingatlanokat,** valamint az ingatlanokban található a feladat ellátását szolgáló ingó vagyontárgyak.
1. Felek megállapodnak abban, hogy az ingatlanok üzemeltetéséhez szükséges költségmegosztását külön megállapodásban rögzítik.
2. Az Átvevő az 1. pontban felsorolt valamennyi ingatlanra vonatkozó vagyonkezelői jogát az ingatlan- nyilvántartásba bejegyezteti, melyhez az Önkormányzat feltétlen és visszavonhatatlan hozzájárulását adja. Felek megállapodnak, hogy a vagyonkezelői jog ingatlan- nyilvántartásba történő bejegyzéséről, valamint annak esetleges módosításáról, törléséről az átvevő köteles gondoskodni, az ezzel kapcsolatosan felmerülő mindennemű költséget az Átvevő köteles viselni.
3. **FELEK JOGAI ÉS KÖTELEZETTSÉGEI**
4. Az Átvevő ingyenes vagyonkezelői jogának fennállása alatt a köznevelési intézmény feladatainak ellátását szolgáló ingatlan és ingó vagyont az Önkormányzat nem idegenítheti el, nem terhelheti meg, bérbe nem adhatja.
5. Az Átvevő a vagyonkezelésben lévő önkormányzati tulajdonú ingatlan használatát tanítási időn kívül és az átvevő fenntartásában és működtetésében lévő köznevelési intézmények Pedagógiai Programjaiban, szervezeti és működési szabályzataiban, házirendjeiben, valamint az Átvevő Szervezeti és Működési Szabályzatában meghatározott feladatok ellátásának zavarása nélkül önkormányzati, helyi közösségi és kulturális valamint sport rendezvények lebonyolítása céljából polgármesteri hatáskörben kötendő külön megállapodás alapján ingyenesen biztosítja a tulajdonos Önkormányzat számára. A megállapodás megkötéséhez szükség van az érintett köznevelési intézmény vezetőjének előzetes véleményére. Az Önkormányzat ingyenes ingatlan használatra jogosult különösen a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 44/A. §- ában előírt alternatív napközbeni ellátás keretében megszervezett nyári nappali felügyelet kötelező feladat ellátása érdekében.
6. Az Átvevő tudomásul veszi, hogy a gyermekétkeztetéshez, valamint a szünidei gyermekétkeztetéshez szükséges ingó és ingatlan vagyon az Átvevő részére nem kerül átadásra, azokat az Önkormányzat – Gyvt. 21/A. és 21/C. §-aiban előírt kötelező feladatellátásának biztosítása céljából – önállóan hasznosítja. Az Átvevő ingyenesen biztosítja azon helyiségek elérhetőségét, ahol az Önkormányzat a Gyvt. 21/C. §-ában meghatározott szünidei gyermekétkeztetést megszervezi, ideértve az étkezési térítési díjak beszedésének biztosítását.
7. Az Átvevő biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanokban a közösen meghatározott helyen és módon, az Átvevő által meghatározott időtartamban kifüggesztheti.
8. Az Átvevőt a vagyonkezelésében lévő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló- készítési kötelezettséget is- azzal, hogy
9. a vagyont nem idegenítheti el, valamint – jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével – nem terhelheti meg,
10. vagyont biztosítékul nem adhatja,
11. a vagyonon osztott tulajdont nem létesíthet,
12. a vagyonkezelői jogot harmadik személyre nem ruházhatja át és nem terhelheti meg, valamint
13. polgári jogi igényt megalapító, polgári jogi igényt eldöntő tulajdonosi hozzájárulást a vagonkezelésben lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz, továbbá a helyi önkormányzat javára alapított vezetékjoghoz történő hozzájárulást.
14. Az Átvevő a vagyonkezelésében lévő vagyont a központi berendezésekkel és felszerelésekkel együtt rendeltetésszerű, a vagyonkezelési szerződésnek, a meghatározott hasznosítási célnak, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal, mások jogainak és törvényes érdekeinek sérelme nélkül jogosult birtokolni, használni, hasznait szedni.
15. Amennyiben az Átvevő a vagyonkezelésében lévő vagyon használatát másnak átengedi, a használó magatartásáért, mint sajátjáért felel.
16. Az Átvevő viseli a vagyonkezelésben lévő vagyonnal összefüggő költségeket, közterheket, díjakat, gondoskodik a vagyonvédelemről. Az Átvevő köteles a részére vagyonkezelésbe adott ingatlan és ingó vagyon vonatkozásában biztosítási szerződést kötni és annak díját a biztosítónak megfizetni.
17. Az Átvevő felelős az ingatlannal kapcsolatban a tűzvédelmi, munkavédelmi és környezetvédelmi törvények és egyéb kapcsolódó jogszabályokban foglaltak betartásáért és betartatásáért.
18. Az Átvevő köteles teljesíteni a vagyonkezelésében lévő vagyonnal kapcsolatban, a jogszabályokban, valamint a vagyonkezelési szerződésben előírt nyilvántartási, adatszolgáltatási, beszámolás és elszámolási kötelezettségeket.
19. A vagyonkezelésre átadott eszközöket az átvevő az Önkormányzat tulajdonaként, elkülönítetten köteles nyilvántartásba venni, azokról feladat ellátási helyenként főkönyvi és analitikus nyilvántartást vezetni. Az amortizációt az Átvevő Számviteli politikájában rögzített leírási kulcsok alapján kell elszámolni. Az Átvevő köteles az Önkormányzat részére negyedévente a negyedévet követő hónap 10. napjáig – a negyedik negyedévet követően január 20- ig – írásban adatot szolgáltatni az eszközök bruttó értékében történt változásról, a tárgynegyedévben elszámolt értékcsökkenésről, valamint főkönyvi számonként a negyedév végén meglévő állomány bruttó értékéről, és halmozott értékcsökkenésről. A leltározást a vonatkozó jogszabályi előírások szerint az Átvevő végzi.
20. A selejtezést 500.000.Ft egyedi érték alatti eszközök esetén az átvevő saját hatáskörben elvégezheti, mely megtörténtéről 30 napon belül értesítést küld az Önkormányzat részére. Az 500.000.-Ft egyedi érték feletti eszközök esetén a selejtezést – az Átvevő javaslata alapján – az Önkormányzat végzi. Az Átvevő gondoskodik a selejtezésre javasolt vagyontárgyak elkülönítéséről, a szükséges szakértői vélemények beszerzéséről.
21. A vagyonkezelésbe adott vagyont, annak értékét és változásait az átvevő nyilvántartja. az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem megállapítható. A nyilvántartásnak tartalmaznia kell a vagon elsődleges rendeltetése szerinti közfeladat megjelölését is. A nyilvántartási adatok – a minősített adat védelméről rendelkező jogszabályok szerinti minősített adat kivételével – nyilvánosak.
22. Az Átvevő a vagyonkezelésben lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak.
23. Az Átvevő köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, biztonságos, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza.
24. Az Átvevő saját költségén köteles a veszély elhárítása, kárenyhítés, valamint a vagyon romlásának megakadályozása érdekében haladéktalanul intézkedni, és viselni annak terheit.
25. A II.16. pontban az Átvevő számára meghatározott intézkedések elmaradása vagy késedelme miatt bekövetkezett kárt, illetve költségnövekedést is az Átvevő köteles viselni.
26. Az Átvevő felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése az Átvevő kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az Átvevő intézményeiben tanulók vagy az érdekkörében eljáró személyek magatartására vezethető vissza. Nem terheli kártérítési kötelezettség, ha bizonyítja, hogy az adott helyzetben olyan magatartást tanúsított, ami a közvagyon használójától elvárható volt.
27. Az Önkormányzat az Átvevőtől követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha az Átvevő a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.
28. Az Átvevő gondoskodik a vagyonkezelésében lévő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről, így az ingatlanban lévő központi berendezések, az ezekhez csatlakozó vezetékrendszerek működőképes állapotának biztosításáról, az átvételkori állapotnak megfelelő szinten tartásáról.
29. Tekintettel arra, hogy az Átvevő olyan közfeladatot lát el, amely után bevételeinek több mint fele államháztartási körből származik, a felek a Magyarország helyi önkormányzatairól szóló 2011. évi CLXXXIX. törvény 109. § (6) bekezdésére tekintettel megállapodnak abban, hogy az Önkormányzat a bevételekben meg nem térülő elszámolt értékcsökkenésnek megfelelő összeg erejéig elengedi az Átvevőnek az Önkormányzattal szemben fennálló, a kezelt vagyonnal összefüggő hosszú lejáratú kötelezettségét. Az Átvevő az értékcsökkenés elszámolását követően legkésőbb minden év január 20. napjáig adatot szolgáltat az Önkormányzat részére a bevételekben meg nem térülő általa elszámolt értékcsökkenés összegéről.
30. Az Átvevő saját költségén az Önkormányzat előzetes írásbeli engedélye alapján jogosult
31. a vagyonkezelésében lévő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó művelete,
32. az elszámolt értékcsökkenést meghaladó, annak értékét növelő beruházást, felújítást végezni.
33. A beruházás, felújítás értékét az Átvevőnek bizonylatokkal kell igazolnia és azokról a II.14. szerint adatot szolgáltatni, illetve évente minden év január 15. napjáig írásban be kell számolnia az Önkormányzatnak. Az Átvevő az elvégzett felújítás, átalakítás, beruházás költségeinek megtérítésére sem a szerződés hatálya alatt, sem annak megszűnését követően az Önkormányzattal szemben igényt nem támaszthat.
34. Az állagmegóváson túl jelentkező rekonstrukciós, fejlesztési költségek finanszírozására a felek megállapodhatnak, hogy az átvevő jogosult az ingatlan felújítására, fejlesztésére saját vagy pályázati forrásból az Önkormányzat előzetes értesítése mellett.
35. Az Átvevő az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni. Az Átvevő az ebből fakadó költségeinek sem a szerződés hatálya alatt, sem pedig annak megszűnését követően az önkormányzattal szemben igényt nem támaszthat.
36. Az átvevő jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot a szerződés megszűnésekor saját költségén helyreállítani.
37. Az Önkormányzat az ingatlanban lévő, az átvevő tulajdonát képező vagyontárgyakért felelősséget nem vállal.
38. Az Önkormányzat tulajdonában maradó, az Átvevő vagyonkezelésébe adott, a köznevelési feladat ellátáshoz véglegesen feleslegessé vált vagyont – beleértve a rendeltetésszerű használat mellett elhasználódott vagy elavult eszközöket is – 30 napon belül köteles az Önkormányzat részére visszaadni, aki köteles azt visszavenni. Az Átvevő a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni a szerződés megszűnésekor az Önkormányzatnak.
39. Az Önkormányzat, mint tulajdonos évente legalább egy alkalommal, a nevelő- oktató munka, illetve az Átvevő működésének zavarása nélkül, előzetes értesítés alapján ellenőrizheti a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult:

1. az Átvevő vagyonkezelésében lévő ingatlan területére, illetve az Átvevő által használt irodai és egyéb célú helyiségekbe belépni és ott tartózkodni az Átvevő képviselőjének jelenlétében,
2. az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokban – a külön jogszabályban meghatározott adat- és titokvédelmi előírások betartásával – betekinteni,
3. az Átvevő arra felhatalmazott alkalmazottjától írásban vagy szóban felvilágosítást, információkat kérni,
4. az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti az átvevőt, továbbá, amennyiben megállapításai annak hatáskörét érintik, az Állami Számvevőszéket is.

1. **A SZERZŐDÉS MEGSZŰNÉSE**
2. Jelen vagyonkezelési szerződést Felek határozatlan időtartamra kötik. A szerződés megszűnik, ha:
3. az Átvevő megszűnik,
4. az Átvevő feladat ellátási kötelezettsége megszűnik,
5. az állami köznevelési feladat ellátása valamennyi vagyonkezelésbe adott ingatlanban megszűnik,
6. azt a Felek közös megegyezéssel megszüntetik.
7. Az Átvevő a vagyonkezelői joga megszűnése esetén, a megszűnése napjától számított 30 napon belül köteles az ingatlant kiüríteni és azt, valamint a vagyonkezelésbe adott, a vagyonkezelés megszűnése időpontjában meglévő ingóságokat rendeltetésszerű használatra alkalmas állapotban az Önkormányzat részére visszaadni.
8. Amennyiben az Átvevő az ingatlant az előírt határidőig nem hagyja el, az Önkormányzat jogosult a helyiségeket birtokba venni, az Átvevőnek a helyiségekben található ingóságairól két tanúval hitelesített leltárt készíteni, és az Átvevőt az ingóságok 8 napon belüli elszállítására írásban felszólítani.
9. Amennyiben az átvevő az írásbeli felszólítást követő 8 napon belül nem szállítja el ingóságait, az Önkormányzat jogosult az Átvevőnek az ingatlanban lévő vagyontárgyait az Átvevő költségén elszállíttatni és megfelelő helyen történő raktározásáról az Átvevő költségén gondoskodni.
10. A vagyonkezelési szerződés megszűnése esetén a vagyonkezelői jognak az ingatlan- nyilvántartásból való törléséről az Átvevő köteles gondoskodni.
11. **EGYÉB RENDELKEZÉSEK**
12. A szerződést a felek írásban jogosultak módosítani, kiegészíteni.
13. Kapcsolattartók:

Az Önkormányzat részéről:

Név:

Telefon:

E-mail

Az Átvevő részéről:

Név: Dr. Szarvas Áron

Telefon: 30/242-0693

E-mail: aron.szarvas@kk.gov.hu

1. Szerződő felek megbízzák és meghatalmazzák Dr. Soós Gábor ügyvédet (6800 Hódmezővásárhely, Dr. Rapcsák András út 12-14. III. lph. 1/15.; KASZ: 36068565, Ü- 104217; Szegedi Ügyvédi Kamara Lajstromszám: 719.) a jelen szerződés elkészítésével, ellenjegyzésével, valamint a vagyonkezelői jog bejegyzésével kapcsolatos földhivatali eljárásban teljes jogkörrel eljárjon. Okiratszerkesztő ügyvéd kijelenti, hogy a megbízást és jelen okiratba foglalt tartalommal elfogadja.
2. Felek a pénzmosás és a terrorizmus finanszírozásáról és megelőzéséről és megakadályozásáról szóló 2007. évi CXXXVI. tv. értelmében kijelentik, hogy a jelen okirat készítéséhez megadott adataik a valóságnak mindenben megfelelnek. Hozzájárulnak ahhoz, hogy adataikat az okiratot szerkesztő ügyvéd a jelen jogügylettel kapcsolatban a rá vonatkozó jogszabályok figyelembe vételével kezelje.
3. Felek megállapodnak abban, hogy a szerződésből adódó vagy azzal kapcsolatban felmerülő vitákat vagy nézeteltéréseket tárgyalások útján rendezik. Esetleges jogvitájukra a pertárgy értékétől függően a Hódmezővásárhelyi Járásbíróság vagy a Szegedi Törvényszék kizárólagos illetékességét kötik ki.
4. A szerződésre egyebekben a Polgári törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadóak.
5. Szerződő felek kijelentik, hogy a nemzeti vagyonról szóló 2011. évi CXCVI törvény 3. §. (1) bekezdése értelmében átlátható szervezetnek minősülnek.
6. Átadó kijelenti, hogy Magyarország helyi önkormányzatairól szóló 2011. évi CLXXXIX. törvény 41. §. (1) bekezdése alapján a polgármester által képviselt jogi személy, amely rendelkezik minden olyan jogosultsággal, amely a jelen szerződés megkötéséhez és teljesítéséhez szükséges. Átadó képviselője kijelenti, hogy az Átadó képviseletében önállóan aláírhat, valamint képviselheti Átadót a jelen szerződés megkötésével és teljesítésével kapcsolatos valamennyi eljárásban.
7. Átvevő kijelenti, hogy a kormányzati igazgatásról szóló 2018. évi CXXV. törvény 38. § (1) bekezdés *d)* pontja szerinti központi hivatalként működő központi költségvetési szerv. Az Átvevő a tankerületi igazgató által képviselt jogi személy, amely rendelkezik minden olyan jogosultsággal, amely a jelen szerződés megkötéséhez és teljesítéséhez szükséges. Átvevő képviselője kijelenti, hogy az Átvevő képviseletében önállóan aláírhat, valamint képviselheti Átvevőt a jelen szerződés megkötésével és teljesítésével kapcsolatos valamennyi eljárásban.
8. Jelen szerződés 7 számozott oldalból áll, és 10 eredeti példányban készült, amelyből 2 példány Önkormányzatot, 7 példány az Átvevőt, 1 példány okiratszerkesztő ügyvédet illeti meg.

Felek a szerződést elolvasás és közös értelmezés után, mint akaratukkal mindenben megegyezőt, helybenhagyólag írták alá azzal, hogy mást előadni nem kívánnak, és a szerződést egyben tényvázlatnak is tekinti.

Kelt: Csongrád, 2021. november ……

Csongrád Városi Önkormányzat Hódmezővásárhelyi Tankerületi Központ

képviseli képviseli

 Bedő Tamás Miklós Anikó

polgármester tankerületi igazgató

pénzügyileg ellenjegyzem: pénzügyileg ellenjegyzem:

Csongrád, 2021. november ….. Hódmezővásárhely, 2021. november ……..

 Önkormányzat Tankerületi Központ

Ellenjegyzem: Ellenjegyzem:

Csongrád, 2021. november …….. Hódmezővásárhely, 2021. november ….